Mikhail Bulgakov

**Mikhail Afanasjevitsj Bulgakov** (russisk: Михаил Афанасьевич Булгаков; ukrainsk: Михайло Опанасович Булгаков [Mykhajlo Opanasovytsj Bulhakov]) (1891–1940) var en russisk forfatter. 

## Bakgrunn og liv

Bulgakov var eldste sønn av en teologiprofessor. Han utdannet seg til lege, men arbeidet mesteparten av livet som forfatter i Moskva. Da han levde, var han mest kjent som dramatiker, men i ettertid huskes han fremfor alt for romanen *Mesteren og Margarita*.

Fra revolusjonen og framover mot midten av 1920-årene skrev han en lang rekke – ofte humoristiske – fortellinger og føljetonger for ulike aviser og blad, særlig for jernbanearbeidernes blad *Gudok*. Noen av fortellingene nærmer seg romanens lengde, og kan henregnes til sjangeren som på russisk kalles *povest*. I 1925 ble et utvalg av fortellingene hans utgitt på forlaget til tidsskriftet *Nedra* under tittelen *Diaboliade*. Her står blant annet den kjente, satiriske *[[science fiction]]*-fortellinga *[[Fatale egg]]*, som er utgitt på norsk.

Mange av fortellingene i *Diaboliade* var så lite politisk korrekte at myndighetene ikke ønska at Bulgakov skulle utvikle forfatterskapet sitt videre. Da han samme året i tillegg leverte manuskriptet til den satiriske fortellinga *Hundehjertet*, slo sensuren til. Fortellinga ble nekta utgitt, og ble ikke trykt før i 1987, i glasnosttida, og *Diaboliade* skulle bli den eneste boka Bulgakov fikk utgitt i levetida si. 

I stedet fikk Bulgakov et tilbud han ikke kunne si nei til, nemlig stillingen som direktør ved *Moskvas kunstneriske teater*. De nærmeste åra arbeidde han som dramatiker og regissør; mest kjent er hans dramatisering av Nikolaj Gogols roman *[[Døde sjeler]]*.

De siste ti åra av sitt liv skrev han på den romanen som for ettertida er blitt stående som hovedverket hans, *[[Mesteren og Margarita]]*. Denne romanen med sitt Faust-motiv regnes som et viktig verk i det 20. århundres litteratur.

Mye av Bulgakovs forfatterskap inneholder fantastiske og groteske motiver, og leses som satiriske kommentarer til de mange økonomiske, politiske og idemessige utskeielsene i Sovjetstatens tidlige periode.

## Verker
Translitterasjon og ordrett oversettelse i skarpe klammer.

### Prosa
* Записки на манжетах [Zapiski na manzjetakh, Notater om mansjetter], noveller, 1922
* Белая гвардия [Belaja Gvardija, Den hvite garde], ufullendt roman, 1924&ndash;1925  først trykt i 1966*'.
* Дьяволиада [Djavoliada], [[kortroman]], 1926.
* Собачье сердце [Sobatsje serdtse, Hundehjertet], 1925.
* Роковые яйца [Rokovyje Jajtsa], kortroman, 1925. Norsk overs. 2003: *Fatale egg*.
* Похождения Чичикова [Pokhozjdenija Tsjitstsjikova, Tsjitsjikovs opplevelser], 1925.
* Записки юного врача [Zapiski Junogo Vratsja, En landsbyleges nedtegnelser], noveller, 1925&ndash;1926.
* [Rasskazy], 1926.
* Морфий [Morfij, Morfin], 1926.
* Жизнь господина де Мольера [Zjizn gospodina de Moljera, M. de Molières liv], 1936.
* Театральный роман [Teatralnyj roman, Teaterroman], kortroman skrevet mellom 1936 og 1939.

* Мастер и Маргарита [Master i Margarita], roman skrevet mellom 1929 og 1939. Første delvis sensurerte utgave 1966&ndash;1967; første komplette utgave på russisk i Frankfurt 1969; første komplette utgave på russisk i Russland 1973; norsk oversettelse 1967: *Mesteren og Margarita*.

=== Skuespill ===
* Зойкина квартира, [Zojkina kvartira, Zoyas leilighet], 1925. Samtidssatire.
* Дни Турбиных [Dni Turbinykh, Turbinenes tid], første oppsetning 5. oktober 1926. Basert på romanen *Den hvite garde''.
* Бег [Beg, Flukt], 1926&ndash;1928. Satire over de hvites flukt til Vesten.
* Кабала святош [Kabala svjatosj, Hyklernes kabal], 1929. Historisk satire.
* Адам и Ева [Adam i Eva, Adam og Eva], 1931.
* Блаженство, [Blazjenstvo], 1933&ndash;1934.
* Иван Васильевич [Ivan Vasiljevitsj, Ivan den grusomme], 1934&ndash;1935.
* Дон Кихот [Don Kikhot, Don Quijote], 1937&ndash;1938.
* Пушкин [Pusjkin] eller Последние дни [Poslednije dni, Siste dager], 1940. Om Alexander Pusjkins siste dager.
* Батум [Batum]. Om Stalins tidlige år i Batum.

## Referanser


## Eksterne lenker
* 
* 
* 
* Master and Margarita  Kvalitetswebsite, viet utelukkende til Bulgakovs Mesteren og Margarita.